সদ্য সমাপ্ত হওয়া সিলেট সিটি করপোরেশন (সিসিক) নির্বাচনে জয়লাভ করা বিএনপি মনোনীত মেয়র প্রার্থী আরিফুল হক চৌধুরী আগামী বুধবার শপথ গ্রহণ করবেন। ওইদিন সকাল ৯টায় গণভবনে সিলেটসহ তিন সিটির মেয়রদের শপথবাক্য পাঠ করাবেন প্রধানমন্ত্রী শেখ হাসিনা। সিলেট সিটি করপোরেশনের নির্বাচিত ৩৬ কাউন্সিলরও বুধবার শপথ নেবেন। কাউন্সিলরদের শপথবাক্য পাঠ করাবেন স্থানীয় সরকার মন্ত্রী মোশাররফ হোসেন এমপি।